[image: https://www.bihon.ro/wp-content/uploads/2022/03/67852585stema12k.jpg][image: stema OK.png] ROMÂNIA
JUDEȚUL BIHOR
MUNICIPIUL MARGHITA
MARGITTA MEGYEI JOGÚ VÁROS


415300 - Marghita, jud. Bihor                                                                              telefon : +40259362001
Calea Republicii, nr. 1                                                                                                        +40359409977
Cod fiscal 4348947                          e-mail: primaria@marghita.ro                       fax: +40359409982
[image: ]									
								Anexă
laHCL nr._______ din 25.01.2024


METODOLOGIA
de acordare a ajutoarelor de urgențăfamiliilor și persoanelor singure care se află în situații de necesitate cauzate de calamități naturale, incendii, accidente și alte situații deosebite, inclusiv în caz de deces în țară sau în străinătate


	
Art.1	Ajutoarele de urgență sau pentru situații deosebite se acordă în baza următoarelor acte normative astfel:
· art.11, art.15, art.16, art.94 și art.129 din Legea asistenței sociale nr.292/2011, cu modificările și completările ulterioare;
· art.83, art.84, art.85 din Legea nr.196/2016 privind venitul minim de incluziune, cu modificările și completările ulterioare;
· art.53 – art.63 din Hotărârea Guvernului nr.1154/2022 pentru aprobarea Normelor metodologice de aplicare a prevederilor Legii nr.196/2016 privind venitul minim de incluziune;
· art.7 alin.(3) din Legea nr.17/2000 privind asistenţa socială a persoanelor vârstnice, republicată, cu modificările și completările ulterioare;
· art.130 – art.132 din Legea nr. 272/2004 privind protecția și promovarea drepturilor copilului;
· art.7, art.13 din Legea nr.217/2003 pentru prevenirea și combaterea violenței domestice, republicată, cu modificările și completările ulterioare;
· art.15 din Legea nr.273/2006 privind finanţele publice locale, cu modificările și completările ulterioare;
· art.129 alin.(1) și alin.(2) lit.d) și alin.(7) lit.b) din OUG nr. 57/2019 privind Codul administrativ, cu modificările și completările ulterioare.

Art.2	Scopul acordării ajutoarelor de urgență este de sprijinirea persoanelor și familiilor 	care se află în situații deosebite cauzate de probleme de sănătate grave, calamități naturale și 	alte situații de forță majoră, decesul unui membru al familiei în țară sau în străinătate (altele 	decât cazurile care beneficiază de sprijin prin bugetul asigurărilor sociale), tinerilor și copiilor 	proveniți din centre rezidențiale sau ai căror părinți au decedat ori tinerilor și copiilor din 	familii defavorizate sau care se confruntă cu o situație excepțională, în vederea prevenirii și 	combaterii marginalizării sociale și adepășirii situației de vulnerabilitate în care se află.

Art.3	Categoriile de ajutoare de urgență sau pentru situații deosebite sunt:
a) ajutoare de urgență în caz de boală;
b) ajutoare în cazuri de deces (excepție locul de veci), ajutor de înmormântare;
c) ajutoare acordate tinerilor și copiilor proveniți din centre rezidențiale sau ai căror părinți au decedat ori tinerilor și copiilor din familii defavorizate sau care se confruntă cu o situație excepțională;
d) ajutoare acordate în cazuri de violențădomestică;
e) ajutoare acordate pentru persoanele singure sau familiile defavorizate fără venit/cu venituri insuficiente inclusiv pentru întocmire acte de stare civilă/documente de identitate sau alte evaluări și expertize medicale,sau cu probleme deosebite de sănătate – inclusiv persoane vârstnice;
f) ajutoare de urgență în situații de risc datorate calamităților naturale, precum și accidentelor sau alte situații ce pot apărea ca urmare a unor evenimente fortuite sau de forță majoră.

Art.4	(1) Beneficiarii ajutoarelor care se acordă în situație de deces sau pentru alte 	situații deosebite sunt persoane cu domiciliul pe raza UATMarghita care îndeplinesc 	criteriile de eligibilitate stabilite prin prezenta Metodologie, conform evaluării	Direcției de	Asistență SocialăMarghita și a Dispoziției Primarului Municipiului Marghita și care se 	încadrează în următoarele categorii:
· persoane care suferă de boli grave,au nevoie de tratamente medicale și investigații de specialitate, intervenții chirurgicale complicate în clinici de specialitate, procurarea unor dispozitive medicale, proteze - cu prescripția medicului din care să rezulte starea de urgență, în situația în care familiile au venituri reduse;
· persoane beneficiare de venit minim de incluziune componenta ajutor de incluziune- în caz de deces;
· persoane fără venit, sau fără locuință, sau fără aparținători legali- în caz de deces;
· persoane singure sau care provin dintr-o familie ale căror venituri pe membru de familie sunt sub limita nivelului venitului minim de incluziune pentru o singură persoană – în caz de deces;
· persoane care nu au avut asigurate contribuțiile la fondul asigurărilor sociale și de sănătate, urmașii neputând beneficia de ajutor de înmormântare din partea altor instituții - în caz de deces;
· tineri și copii proveniți din centre rezidențiale sau ai căror părinți au decedat ori tineri și copii din familii defavorizate sau care se confruntă cu o situație excepțională;
· victime ale violenței domestice (sau implementarea măsurilor de sprijin în caz de violență domestică);
· persoanele singure sau familiile defavorizate fără venit/cu venituri insuficiente inclusiv pentru întocmire acte de stare civilă/documente de identitate sau alte evaluări și expertize medicale sau cu probleme deosebite de sănătate - inclusiv pentru persoane vârstnice;
· persoane aflate în situații de risc datorate calamităților naturale, precum și accidentelor sau altor situații ce pot apărea ca urmare a unor evenimente fortuite sau de forță majoră.
(2) Persoanele solicitante de ajutor de urgență cu reședința pe raza UAT Marghita trebuie să se facă dovada că au locuit la adresa de locuință în ultimii 2 ani și locuiesc și în prezent la acea adresă.
(3) Cuantumul maxim și situațiile deosebite care justifică acordarea ajutoarelor de 	urgență din bugetul local al Municipiului Marghita sunt cuprinse în Anexa nr.1, care face 	parte integrantă din prezenta Metodologie.

Art.5.	(1) Potrivit prevederilor legale în vigoare, ajutoarele de urgență se acordă prin 	dispoziție de către Primarul Municipiului Marghita, prin Direcția de Asistență Socială 	Marghita.
(2) Primarul poate acorda ajutoare de urgență familiilor sau persoanelor singure aflate 	în situații de necesitate datorate calamităților naturale, incendiilor, accidentelor, precum și 	pentru alte situații deosebite stabilite prin Hotărâre a Consiliului Local a Municipiului 	Marghita, în limita prevederilor bugetare anuale, pentru aceeași persoană / familie o singură 	dată pe an.
(3) Pentru cazuri deosebite, care necesită acordarea de ajutoare de urgență aceleiași 	familii sau persoane, înainte de expirarea perioadei prevăzute la art.5 alin.(2) din prezenta 	Metodologie, persoanele desemnate din cadrul Direcției de Asistență Socială Marghita, care 	au formulat propunerea de acordare a ajutorului de urgență,elaborează un referat care conține 	prezentarea situației cu care se confruntă familia sau persoana singură și justificarea necesității 	de acordare a unui ajutor de urgență suplimentar.
(4) Referatul prevăzut la art.5 alin.(3) din prezenta Metodologie este însoțit de 	verificarea în teren și de actele doveditoare, se avizează de către Primarul Municipiului 	Marghita și de Prefectul Județului Bihor precum și de directorul executiv al Agenției Județene 	pentru Plăți și Inspecție Socială Bihor care analizează propunerea și decide dacă se justifică 	acordarea ajutorului de urgență suplimentar.
(5) Ajutoarele de urgență se stabilesc în bani sau în natură și reprezintă măsuri 	financiare destinate asigurării unui standard minim de viață, susținerii familiei și / sau a 	persoanelor singure, promovării și garantării exercitării de către persoanele cu nevoi speciale 	a drepturilor și libertăților fundamentale.
(6) Ajutoarele de urgență nu sunt supuse impozitului pe venit și nu se iau în considerare 	la stabilirea altor drepturi de asistență socială acordate de la bugetul de stat și/sau bugetele 	locale.
(7) Nu beneficiază de ajutoare de urgență familiile sau persoanele singure aflate în 	situații de necesitate care au datorii la bugetul local al Municipiului Marghita șipersoanele 	sau familiile care dețin în proprietate bunuri ce conduc la excluderea acordării ajutorului de 	urgență, conform Anexei nr.2, care face parte integrantă din prezenta Metodologie.

Art.6	(1) Propunerea de acordare a ajutoarelor de urgență are la bază cerereași declarația pe propria răspundere a unui membru de familie sau a persoanei singure, conform Anexei nr.3, 	care face parte integrantă din prezenta Metodologie.
(2) Documentele se depun și se înregistrează laUAT Marghita-Direcțiade Asistență 	Socială și pot fi depuse sau transmise:
- personal;
- prin poștă la adresa: Primăria Municipiului Marghita – Direcția de Asistență Socială, Municipiul Marghita, Calea Republicii nr. 1, Cod poștal 415300, județul Bihor, Cod fiscal 4348947;
- prin mijloace electronice, online, la adresa de email: primaria@marghita.ro .
(3) Solicitarea scrisă pentru acordarea ajutorului de urgență va fi însoțită, în funcție de 	fiecare caz în parte, de următoarele documente:
· acte doveditoare privind componența familiei în termen de legalitate:
· acte de identitate ale solicitantului și a tuturor membrilor de familie (B.I./C.I./C.I.P., C.N.) - copie;
· certificatul de căsătorie - copie;
· certificatul de deces - copie;
· sentința sau hotărârea judecătorească de divorț – copie;
· hotărârea judecătorească de încredințare în vederea adopției, potrivit legii - copie;
· hotărârea judecătorească de încuviințare a adopției, potrivit legii - copie;
· hotărârea judecătorească sau după caz, hotărârea comisiei pentru protecția copilului pentru măsura plasamentului, potrivit legii – copie;
· hotărârea judecătorească prin care se dispune delegarea temporară a autorității părintești către persoana desemnată, conform prevederilor art.104 și art.105 din Legea nr.272/2004 privind protecția și promovarea drepturilor copilului, republicată cu modificările și completările ulterioare – copie;
· decizia directorului general al Direcției Generale de Asistență Socială și Protecția Copilului sau, după caz, hotărârea judecătorească pentru măsura plasamentului în regim de urgență, potrivit legii – copie;
· hotărârea judecătorească de instituire a tutelei sau, după caz, dispoziția autorității tutelare, potrivit legii – copie;
· actul doveditor care atestă calitatea de reprezentant legal al persoanei minore lipsite de capacitate deplină de exercițiu al drepturilor civile, respectiv părinte, tutore, curator, altă persoană desemnată reprezentant legal prin decizia directorului general al Direcției Generale de Asistență Socială și Protecția Copilului sau, după caz, prin hotărâre judecătorească – copie;
· hotărârea judecătorească prin care soțul / soția este declarat/ă dispărut/ă – copie;
· hotărârea judecătorească prin care soțul /soția este arestat/ă preventiv pe o perioadă mai mare de 30 de zile sau execută o pedeapsă privativă de libertate și nu participă la întreținerea copiilor – copie;
· alte acte doveditoare privind componența familiei, după caz – copie;
· acte doveditoare privind veniturile familiei sau a persoanei singure (realizate în luna anterioară depunerii cererii):
· adeverință eliberată de către Administrația Finanțelor Publice Marghita (ANAF) din care să rezulte că are / nu are venituri din activități independente; venituri din cedarea folosinței bunurilor; venituri din investiții; venituri din activități agricole; venituri din premii sau jocuri de noroc; venituri din transferul proprietăților imobiliare din patrimoniul personal și al dezmembrămintelor acestuia; venituri din alte surse - pentru toți membrii familiei cu vârsta de peste 18 ani, respectiv de peste 16 ani pentru copiii care nu frecventează o formă de învățământ – în original;
· adeverință de la locul de muncă care să ateste venitul net realizat în luna anterioară depunerii cererii inclusiv valoarea tichetelor de masă, tichetelor cadou, de vacanță și de creșă, norma de hrană sau alte bonificații – după caz – în original;
· decizie de încetare a contractului de muncă pentru persoanele solicitante care au fost încadrate în muncă în anul în curs, dar care la momentul depunerii cererii au Contractul de muncă încetat - copie;
· cupon alocații de stat pentru copii, alocații suplimentare pentru familiile cu copii, alocații de întreținere sau plasament pentru copiii încredințați sau dați în plasament, burse pentru elevi și studenți, pensie alimentară, indemnizație pentru creșterea copilului sau Decizie AJPIS – după caz - copie;
· cupon indemnizație de șomaj și carnet de șomer sau adeverință AJOFM – după caz - copie;
· cupon pensie pentru limită de vârstă / pensie anticipată / pensie anticipată parțial / pensie de invaliditate / pensie de urmaș sau orice tip de pensie și decizia Casei Județene de Pensii - după caz - copie;
· cupon indemnizație lunară și buget personal complementar / indemnizație de însoțitor pentru persoana cu handicap și certificatul de încadrare în grad de handicap – după caz - copie;
· creanțe legale, convenții civile de întreținere aflate în executare, indemnizații cu caracter permanent – după caz - copie;
· dacă familia are în proprietate terenuri, clădiri, spații locative sau alte bunuri, mobile ori imobile se iau în considerare arenda, chiriile, alte fructe civile, naturale sau industriale, produse de acestea, precum și veniturile care se pot obține din valorificarea bunurilor respective - după caz;
· contractul de muncă / adeverință cu venitul net în cazul persoanelor care realizează venituri în străinătate sau altă dovadă a veniturilor realizate în străinătate – după caz;
· adeverință de la unitățile bancare / extras de cont în cazul persoanelor care au depozite bancare din care să rezulte valoarea acestora – după caz – în original;
· alte acte doveditoare privind veniturile;
· adeverințe de elev / student, eliberate în luna curentă sau în luna anterioară depunerii cererii pentru acordarea ajutorului de urgență; în care se va menționa dacă elevul / studentul beneficiază de bursă, tipul și cuantumul acesteia;
· dovada spațiului locativ, acte de proprietate bunuri mobile: titlu de proprietate; contractul de vânzare-cumpărare a unui imobil tip locuinţă; contractul de donaţie a unui imobil tip locuinţă; contractul de vânzare-cumparare sau de donaţie a unui imobil tip locuinţă cu clauza de abitaţie, uz sau uzufruct viager; contractul de schimb de locuinţe; contractul (convenţia) de partaj voluntar; contractul de întreţinere sau contractul de rentă viageră; contractul de închiriere (locaţiune) care are ca obiect un imobil tip locuinţă, din fondul locativ de stat; contractul de comodat (împrumutul de folosinţă) a unui imobil cu destinaţia de locuinţă, în cazul în care contractul nu prezintă autentificare semnătură sau dată certă se solicită, în fotocopie, contractul de vânzare-cumpărare a imobilului; certificatul de moştenitor; hotărârile judecătoreşti, rămase definitive şi irevocabile, privind constatarea dreptului de proprietate, retrocedarea sau partajul unui imobil tip locuinţă; autorizaţia de construcţie ori contractul de construire, a unui imobil tip locuintă, însoţit de procesul-verbal de predare-primire a locuinţei sau de recepţie preliminară etc. – după caz – în copie;
· acte de proprietate bunuri imobile: talon autoturism / motocicletă / autovehicul, carte de identitate a acestora, certificat de înmatriculare etc. – după caz – copie;
· certificat de atestare fiscală eliberat de Serviciul impozite și taxe, pentru toți membrii familiei cu vârsta de peste 18 ani, din care să rezulte că nu au datorii la bugetul local – în original;
· adeverință eliberată de Registrul agricoldin care să rezulte bunurile pe care le are în proprietate și suprafața terenului agricol aflat în proprietate, starea materială – în original;
· documente eliberate de autorităţile competente pentru constatarea situaţiilor de necesitate sau a situaţiilor deosebite / proces - verbal de constatare a incendiului / efectelor calamitățiloretc.- copie;
· poliţa de asigurare împotriva dezastrelor naturale şi sau/înscrisul de constatare şi evaluare a prejudiciilor, precum şi de stabilire a cuantumului despăgubirii în cazul producerii riscului asigurat, potrivit prevederilor Legii nr. 260/2008 privind asigurarea obligatorie a locuinţelor împotriva cutremurelor, alunecărilor de teren şi inundaţiilor, republicată - copie;
· adeverinţă şi/sau scrisoare medicală eliberată de medicul de familie sau de medicul specialist, precum şi alte documente medicale justificative eliberate de autorităţile competente în domeniu care să ateste situaţia de dificultate invocată în cerere (bilete de internare - externare din spital, certificate de încadrare în grad de handicap, decizii asupra capacității de muncă, rețete sau tratamente prescrise de medicul specialist pentru boli grave incurabile sau boli cronice, buletine de analize, scrisoare medicală eliberată de medicul de specialitate, specificându-se diagnosticul și tratamentul medicamentos propus, durata tratamentului etc.) – copie;
· pentru achiziţia de echipamente, dispozitive medicale, proteze, orteze sau alte materiale sanitare, dovada eliberată de autorităţile competente privind costul total al acestora, precum şi cheltuielile suportate de acestea - copie;
· dovezi privind suportarea cheltuielilor cu înmormântarea: facturi fiscale însoțite de chitanțe, în original, pe numele celui care face solicitarea, care să reflecte cheltuielile de înmormântare;
· adeverință de la centrul de plasament unde a fost înregistrat tânărul, pentru persoanele provenite din centre de plasament;
· angajament de plată privind recuperarea sumelor încasate necuvenit și angajamentde a comunica în scris, în termen de 5 zile lucrătoare de la ivirea situației, orice schimbare intervenită, de natură să modifice condițiile care au stat la baza acordării ajutorului de urgență, conform Anexei nr.4, care face parte integrantă din prezenta Metodologie;
· orice alte acte care se consideră a fi necesare pentru acordarea ajutorului de urgență.
(4) În cazul decesului, ajutorul de urgență se acordă unei singure persoane care poate 	fi, după caz, soțul supraviețuitor / soția supraviețuitoare, copilul, părintele, tutorele, curatorul, moștenitorul în condițiile dreptului comun sau, în lipsa acestuia, persoana care dovedește că 	a suportat cheltuielile cu înmormântarea.

Art.7	(1) În termen de maximum 10 zile de la înregistrarea cererii de acordare a ajutorului 	de urgență, personalul de specialitate din cadrul Direcției de Asistența Socială Marghita 	verifică în teren la domiciliul / reședința solicitantului și confruntă datele înscrise în cerere 	cu actele doveditoare.Verificarea în teren are în vedere componența familiei, veniturile 	realizate, precum și descrierea situației pentru care s-a solicitat acordarea ajutorului de 	urgență, conform Anexei nr.5, care face parte integrantă din prezenta Metodologie.
(2) În situația în care Agenția Județeană pentru Plăți și Inspecție Socială Bihor este 	sesizată de alte instituții ale administrației publice centrale în vederea acordării unui ajutor de 	urgență, propunerea de acordare a ajutorului de urgență are la bază și verificarea în teren 	efectuată de persoane desemnate de către directorul executiv al agenției teritoriale. Verificarea 	în teren este efectuată în termen de maximum 10 zile lucrătoare de la sesizare.
(3) În situația în care persoana singură / familia care solicită ajutorul de urgență refuză 	să furnizeze informațiile necesare pentru verificarea în teren, se consideră că aceasta nu se 	află într-o situație prevăzută de lege pentru acordarea ajutorului de urgență.

Art.8	(1)Ajutoarele de urgenţă, în funcţie de situaţia pentru care se solicită, se stabilesc ţinând cont de următoarele criterii, după caz:
a) gradul de distrugere a locuinţei şi a bunurilor deţinute de familie sau de persoana singură;
b) tipul locuinţei;
c) asigurarea obligatorie a locuinţei potrivit prevederilor Legii nr. 260/2008 privind asigurarea obligatorie a locuinţelor împotriva cutremurelor, alunecărilor de teren şi inundaţiilor, republicată, şi cuantumul despăgubirii;
d) bolile şi afecţiunile medicale ale persoanei sau membrului/membrilor de familie care au solicitat ajutorul de urgenţă şi gravitatea acestora;
e) perioada de tratament medical şi de recuperare medicală ale persoanei sau membrului/membrilor de familie care au solicitat ajutorul de urgenţă;
f) nivelul de decontare a serviciilor medicale, a medicamentelor, a ortezelor, protezelor, dispozitivelor medicale de către casele de asigurări sociale de sănătate sau de terţi pentru persoana sau membrul/membrii de familie care au solicitat ajutorul de urgenţă;
g) calitatea de asigurat în sistemul asigurărilor sociale de sănătate;
h) calitatea de asigurat în sistemul public de pensii şi alte drepturi de asigurări sociale;
i) tipul familiei şi numărul membrilor din familie;
j) veniturile nete lunare pe membru de familie sau ale persoanei singure;
k) nivelul de îndatorare a persoanei sau a familiei ce poate determina situaţii de risc de excluziune socială;
l) posibilitatea de susţinere din veniturile proprii, fără afectarea nevoilor de trai minimale definite de Legea asistenţei sociale nr.292/2011, cu modificările şi completările ulterioare, a cheltuielilor suplimentare generate de situaţia de necesitate sau deosebită;
m) complementaritatea unor forme de sprijin din surse publice sau private.
(2) În caz de calamităţi naturale, inundaţii, incendii sau alte situaţii similare, ajutoarele 	de urgenţă se pot acorda familiilor sau persoanelor singure care locuiesc în respectiva locuinţă 	cu contract de închiriere, comodat sau care sunt tolerate în locuinţa respectivă, dacă ajutorul 	nu a fost solicitat de proprietarul locuinţei.Familiile sau persoanele singure pot beneficia de 	ajutor de urgenţă numai pentru pierderea, distrugerea sau afectarea bunurilor proprii.
(3) Plata ajutorului de urgenţă se poate efectua şi către alt membru de familie cu 	capacitate de exerciţiu deplină, consemnat în ancheta socială sau fișa de verificare în teren, în 	situaţia în care se înregistrează decesul titularului ajutorului de urgenţă sau acesta se află în 	incapacitate fizică din cauza stării de sănătate ori intervin alte cauze care conduc la 	imposibilitatea efectuării plăţii către titular.

Art.9	(1) După efectuarea verificării în terenși a analizei documentelor, personalul de 	specialitate din cadrul Direcției de Asistență Socială Marghita, va înaintaPrimarului 	Municipiului Marghita propuneri de aprobare sau de respingere a solicitărilor de acordare a 	ajutoarelor de urgență. Cuantumul ajutorului de urgență se va stabili prin Dispoziția 	Primarului Municipiului Marghita, în limita sumelor aprobate în bugetul local.
(2) După aprobare, Direcția de Asistență Socială Marghita va înainta solicitantului un 	exemplar al Dispoziției Primarului Municipiului Marghita, în termen de 5 zile de la aprobarea 	acesteia.
(3) Pentru cererile care nu au îndeplinit condițiile de acordare a ajutorului de urgență, 	personalul de specialitate din cadrul Direcției de Asistență Socială Marghita, va înainta 	solicitantului o adresă prin care i se va comunica faptul că cererea a fost respinsă și care au 	fost motivele respingerii.
(4) Plata ajutorului de urgență va fi efectuată de către Serviciul Buget-Contabilitate, 	salarizare și resurse umane din cadrul UAT Marghita.
(5) După plata ajutoarelor de urgență, beneficiarii vor trebui să depună documente 	justificative din care să reiasă că suma a fost folosită exclusiv în scopul pentru care a fost 	aprobată. În caz contrar suma va putea fi recuperată de la beneficiar.
(6) În funcție de specificul situației și al profilului solicitantului, sumele aprobate ca și 	ajutoare de urgență pot fi achitate direct furnizorului de servicii (furnizor de servicii medicale, 	centre sociale, unități de alimentație publică, servicii funerare etc).
(7) Anumite sume (în cazul cheltuielilor în valoare mai mică – ex. taxe pentru acte de 	identitate, anumite analize medicale pentru internarea în diferite centre etc.) pot fi eliberate 	personalului din cadrul Direcției de Asistență Socială Marghita care are obligația obținerii	tuturor documentelor financiare justificative -bonuri, facturi cu numele beneficiarului și 	depunerii ulterioare în decontul general pe numele beneficiarului.

Art.10.	Anexele nr. 1, 2, 3,4, 5 fac parte integrantă din prezenta Metodologie.


Anexa nr.1 la Metodologie


CUANTUMUL MAXIM ȘI SITUAȚIILE DEOSEBITE CARE JUSTIFICĂ ACORDAREA AJUTOARELOR DE URGENȚĂ DIN BUGETUL LOCAL AL MUNICIPIULUI MARGHITA

	Nr. crt.
	Descrierea situației deosebite
	Cuantum maxim
(lei)

	A.
	Ajutoare de urgență în caz de boală:
[bookmark: _Hlk66282637](1) În cazul persoanelor care suferă de boli grave,boli incurabile și urgențe medicale, boli cronice, dovedite cu acte medicale de specialitate care necesită investigații medicale la clinici de specialitate, intervenții chirurgicale, tratament medical de specialitate, procurarea unor dispozitive medicale, cu prescripția medicului din care să rezulte starea de urgență, iar venitul mediu net lunar pe mebru de familie este mai mic de 1000 lei.

(2) În vederea acoperirii costurilor pentru achiziția unei proteze, încălțăminte ortopedică pentru persoane cu handicap locomotor, în situația în care familia are venituri reduse, respectiv din familii în care venitul net pe membru de familie nu depășește 1 000 lei / lună. Acest ajutor se poate acorda pentru aceeași persoană o dată la 4 ani.

	
3000






5000

	B.
	Ajutoare în cazuri de deces(excepție locul de veci), ajutor de înmormântare:
[bookmark: _Hlk66282704](1)În cazul decesului persoanei cu handicap grav sau accentuat, care nu realizează venituri din salarii sau pensii, foşti beneficiari ai indemnizației lunare stabilite în conformitate cu prevederile Legii nr.448/2006 privind protecția şi promovarea drepturilor persoanelor cu handicap, republicată și actualizată, cu condiția ca defunctul/a să fi avut domiciliul în Municipiul Marghita.

(2)În cazul decesului persoanei vârstnice, definită în sensul Legii nr.17/2000, republicatã, privind asistența socialăa persoanelor vârstnice, lipsită de susținători legali sau când aceştia nu pot să îşi îndeplinească obligațiile familiale datorită veniturilor reduse, respectiv, venilul net lunar pe membru de familie este mai mic de 500 lei. Acest ajutor se acordã doar în situația în care persoana vârstnică decedată, nu figura ca beneficiar de venit minim de incluziune, stabilit in condițiile Legii nr. 196/2016 privind venitul minim de incluziune, cu modificările și completările ulterioare, nu a realizat venituri până în momentul decesului sau/şi nu figura ca asigurat în sistemul asigurărilor sociale de stat.

(3) În cazul persoanelor fără aparținători legali şi a cadavrelor neidentificate, se suportă din bugetul local cheltuielile cu înmormântarea persoanelor fără aparținători legali şi a celor neidentificate sesizate de unitățile sanitare şi Poliția Municipiului Marghita, decedate pe raza administrativ teritorială a Municipiului Marghita. Înhumarea se va face de reprezentanți ai Primăriei Municipiului Marghita - Direcția de Asistență Socială sau spital în colaborare cu o firmă privată care are cel mai scăzut preț de cost, după ce organele de poliție se pronunță cu privire la identitatea defunctului şi a identificării rudelor acestuia. 

(4) În cazul decesului unei persoane în străinătate, pentru repatrierea căreia familia trebuie să suporte costuri foarte mari, însă aceasta nu poate să îşi îndeplinească obligațiile legale datorită veniturilor reduse, respectiv,venitul net lunar pe membru de familie este mai mic de 1000 lei.

[bookmark: _Hlk68690933](5) În cazul decesului unei persoane din familia beneficiară de venit minim de incluziune componenta ajutor de incluziune sau al persoanei singure beneficiare de ajutor de incluziune, a persoanelor fără venit, sau fără locuință, sau fără aparținători legali, când persoana nu a avut asigurate contribuțiile la fondul asigurărilor sociale și de sănătate, urmașii neputând beneficia de ajutor de înmormântare din partea altor instituții.
[bookmark: _Hlk68690985]
Aceste ajutoare de înmormântare se acordă doar în situația în care persoana decedată a avut domiciliul pe raza UAT Municipiul Marghita.Ajutoarele se acordă susținătorilor legali, sau, în lipsa reprezentanților legali, oricărei persoane care a asigurat serviciile funerare doar în situația în care aceștia nu au beneficiat de ajutor de înmormântare din partea altor instituții, cu condiția prezentării documentelor.
Cererea de acordare se depune la Primăria Municipiului Marghita - Direcția de Asistență Socială în termen de 10 de zile lucrătoare de la eliberarea Certificatului de deces.
Plata se realizează direct cătrefurnizorul de servicii.
	
3500





3500









Integral









3500




2500

	C.
	Tinerilor și copiilor proveniți din centre rezidențiale sau ai căror părinți au decedat, ori tinerilor și copiilor din familii defavorizate al căror venit nu depășește jumătate din valoarea salariului minim net pe economie/ lună/membru de familie.
În situația în care familia care îngrijește copilul se confruntă temporar cu probleme financiare determinate de o situație excepțională și care pune în pericol dezvoltarea armonioasă a copilului.
Prestațiile financiare excepționale pot fi acordate și sub formă de prestații în natură, pe baza Dispoziției Primarului Municipiului Marghita, constând, în principal, în alimente, îmbrăcăminte, manuale și rechizite sau echipamente școlare, suportarea cheltuielilor legate de transport, procurarea de proteze, medicamente și alte accesorii medicale.
	3500

	[bookmark: _Hlk68691310]D.
	În situații de violență domestică.
Suportarea cheltuielilor pentru obținerea de documente de stare civilă sau acte de identitate, certificatelor medico-legale, alte investigații medicale, inclusiv cheltuieli de transport pentru acces la servicii specializate, cazare în centre specializate sau locuințe în regim independent (chirie), cazare agresor în situații excepționale
În funcție de valoare, cheltuielile pot fi achitate numerar prin personalul Direcției de Asistență Socială Marghita sau achitate direct furnizorului de servicii.
	2500

	E.
	Ajutoare acordate pentru persoanele singure sau familiile defavorizate fără venit/cu venituri insuficiente inclusiv pentru întocmire acte de stare civilă/documente de identitate sau alte evaluări și expertize medicale, pentru care urmează să se adreseze Comisiei de Expertiză a Persoanelor cu Handicap, în vederea obținerii avizelor de specialitate etc.sau cu probleme deosebite de sănătate - inclusiv pentru persoane vârstnice.
În funcție de valoare, cheltuielile pot fi achitate numerar prin personalul Direcției de Asistență Socială Marghita sau achitate direct furnizorului de servicii.
	2500

	F.
	(1) Pentru familii și persoane cu venituri sub salariul minim net pe economie, care se află în situații de necesitate datorate calamităților naturale, incendiilor.

(2) Pentru familii și persoane cu venituri sub salariul minim net pe economie, care au suferit accidente (rutiere, feroviare, aeriene).

[bookmark: _Hlk68691845](3) Alte situații ce pot apărea ca urmare a unor cazuri fortuite sau de forță majoră, cum ar fi:
· familiile cu mulți copii ai căror părinți ajung inapți de muncă din diferite cauze, sprijinirea unor persoane fără venituri în vederea punerii în legalitate pe linie de evidență și stare civilă, acordarea de produse, obiecte de îmbrăcăminte sau alte categorii de bunuri de strictă necesitate familiilor sau persoanelor singure aflate în situații deosebite, care pot conduce la riscul de excluziune socială.În funcție de specific, unele cheltuieli pot fi achitate de către UAT Marghita direct către furnizor.

· [bookmark: _Hlk68691795]persoanelor singure sau familiilor defavorizate, ale căror venituri sunt de până la valoarea salariului minim net pe țară / lună / membru de familie, în vederea achitării datoriilor la utilitățile de strictă necesitate - apă, energie electrică, gaze naturale, energie termică, datorii acumulate la întreținere și chirie în cuantum de până la 1.500 lei/an, ajutor acordat pentru eliminarea riscului de a-și pierde locuința. Plata se realizează direct cătrefurnizorul de servicii.

· persoanelor singure și familiile defavorizate, al căror venit nu depășește salariul minim net pe economie / membru de familie / lună, care cu ocazia sărbătorilor religioase (Crăciun și Paște) nu își pot asigura un minim de alimente. Plata se realizează direct cătrefurnizorul de bunuri sau sub formă de alimente sau de tichete sociale.
	12000


2500




[bookmark: _GoBack]3500







2500







1500




Anexa nr.2 la Metodologie

LISTA BUNURILOR
CE CONDUC LA EXCLUDEREA ACORDĂRII AJUTORULUI DE URGENȚĂ

A. Bunuri imobile

Clădiri, alte spaţii locative în afara locuinţei de domiciliu, precum şi terenuri situate în intravilan cu suprafaţa de peste 1.200 mp în zona urbană şi 2.500 mp în zona rurală, în afara terenurilor de împrejmuire a locuinţei şi a curţii aferente.

B. Bunuri mobile

1. Mai mult de un vehicul cu o vechime mai mare de 10 ani, cu drept de circulaţie pe drumurile publice.
2. Autovehicul cu drept de circulaţie pe drumurile publice cu o vechime mai mică de 10 ani, cu excepţia celor utilizate şi/sau adaptate pentru transportul persoanelor cu dizabilităţi.
3. Şalupe, bărci cu motor, iahturi sau alte tipuri de ambarcaţiuni, cu excepţia celor necesare pentru transport în cazul persoanelor care locuiesc în aria Rezervaţiei Biosferei „Delta Dunării“.

NOTĂ:
În situaţia în care unul sau mai multe bunuri aflate în proprietatea persoanei singure / familiei solicitante de ajutor de urgență este dat în închiriere / arendă / concesiune, acest bun va fi luat în calcul pentru persoana / familia care îl are în închiriere / arendă / concesiune, iar pentru proprietarul de drept se va lua în calcul valoarea obţinută în urma cedării dreptului de folosinţă a bunului.
Persoana sau familia care deţine pe lângă locuinţa de domiciliu o cotă-parte dintr-o altă clădire / spaţiu locativ / imobil poate beneficia de ajutor de urgență indiferent de mărimea cotei, dacă prin această posesiune nu poate valorifica bunul respectiv.

C. Depozite bancare

Cel puţin unul dintre membrii familiei deţine, în calitate de titular, unul sau mai multe conturi / depozite bancare, a căror sumă totală este mai mare de 3 ori faţă de valoarea câştigului salarial mediu brut prevăzut de Legea asigurărilor sociale de stat.


Anexa nr.3 la Metodologie

CERERE – DECLARAȚIE PE PROPRIA RĂSPUNDERE
PENTRU SOLICITAREA AJUTORULUI DE URGENȚĂ

Subsemnatul/a __________________________________________________________, cetățean român / UE / străin / apatrid, având CNP ________________________________________, posesor / posesoare al actului de identitate BI / CI / CIP seria ___________ nr. __________________, domiciliat/ă în ___________________________________________________________________, persoană singură / reprezentant al familiei care are următorii membri:
(Numele și prenumele __________, având CNP _________, posesor al actului de identitate ______:)
1. _______________________________	_________________________	   _____________
2. _______________________________	       _________________________	   _____________
3. _______________________________	       _________________________	   _____________
4. _______________________________	       _________________________	   _____________
5. _______________________________	       _________________________	   _____________
6. _______________________________	       _________________________	   _____________
7. _______________________________	       _________________________	   _____________
8. _______________________________	       _________________________	   _____________
9. _______________________________	       _________________________	   _____________
10. _______________________________	       _________________________	   _____________
Solicit acordarea unui ajutor de urgență de la bugetul de stat în vederea depășirii stuației de necesitate / deosebite în care ne aflăm eu și familia mea.
Situația de necesitate / deosebită este:
________________________________________________________________________________________________________________________________________________________________________________________________________________________________________________
În vederea solicitării ajutorului de urgență, declar pe propria răspundere următoarele:
1. venitul total al persoanei singure / familiei realizat în luna anterioară este de _____________ lei;
2. nici eu și nici un alt membru al familiei mele, după caz, nu beneficiem de această formă de ajutor și nici nu am depus alte cereri în prezent;
3. la momentul de față dețin / nu dețin în proprietate locuința de domiciliu / reședință;
4. mă oblig să utilizez ajutorul de urgență numai pentru depășirea situației de necesitate / deosebite.
· Sunt de acord cu prelucrarea datelor cu caracter personal în scopul acordării ajutorului de urgență, precum și prelucrarea în scop statistic a acestora.
· Sunt de acord cu preluarea de date și informații cu privire la persoana mea și / sau a membrilor familiei pe care o reprezint, pentru acordarea ajutorului de urgență.
Prezenta declarație a fost întocmită în data de _______________________________, în prezența ________________________________________, angajat al Direcției de Asistență Socială Marghita, la sediul acesteia / la domiciliul solicitantului / online (după caz).

Numele și prenumele _____________________________		Semnătura __________________
Anexa nr.4 la Metodologie

ANGAJAMENT DE PLATĂ


Subsemnatul/a __________________________________________________________,
cu domiciliul în ________________________________________________________ județul Bihor, având CNP ________________________________________, posesor/posesoare al/a B.I./C.I./C.I.P. seria _________ nr. __________________, solicitant/ beneficiar de ajutor de urgență,

declar prin prezenta că, în situația în care am încasat în mod necuvenit ajutorul de urgență și s-a dispus recuperarea acestora prin dispoziție a primarului / decizie a directorului executiv al Agenției Județene pentru Plăți și Inspecție Socială,

îmi iau angajamentul de a plăti aceste sume, în termen de 90 de zile de la data acordării, prin:
· restituire prin rețineri lunare din drepturile cuvenite și din alte beneficii de asistență socială acordate de plătitorul beneficiului pentru care s-a constituit debitul, până la achitarea integrală a sumei de care am beneficiat necuvenit;
· restituire voluntară din următoarele categorii de venituri pe care le obțin:
· venituri din ________________________________________;
· venituri din ________________________________________.

Totodată, mă oblig să prezint documentele justificative pentru ajutorul de urgență primit și să comunic în scris, în termen de 5 zile lucrătoare de la apariția situației, orice schimbare intervenită, de natură să modifice condițiile care au stat la baza acordării ajutorul de urgență.

Declar că înțeleg faptul că, în cazul nerespectării prezentului angajament de plată, se va proceda la executarea silită, potrivit prevederilor legale în vigoare.

Am luat la cunoștință că informațiile din dosarul depus pentru acordarea ajutorului de urgență, vor fi prelucrate de UAT Marghita, cu respectarea prevederilor Regulamentului (UE) 2016/679 privind protecţia persoanelor fizice în ceea ce priveşte prelucrarea datelor cu caracter personal, şi libera circulaţie a acestor date.


Numele și prenumele _____________________________		Semnătura __________________
Data _____________


Anexa nr.5 la Metodologie

FIȘĂ DE VERIFICARE ÎN TEREN


Întocmită de __________________________, asistent social / inspector, în data de ______________
În urma verificării în teren realizate în perioada ___________, au fost constatate următoarele aspecte:
1. Componența familiei:
· Se confirmă situația declarată:
· Nu se confirmă situația declarată – se vor descrie aspectele constatate:
2. Locuința:
· Descrierea locuinței și a condițiilor de locuit:
· Identificarea surselor de încălzire:
· Nevoi identificate pentru măsuri suplimentare:
3. Bunuri:
· Se confirmă situația declarată:
· Nu se confimă situația declarată – se vor descrie aspectele constatate:
4. Educație:
· Nivelul de educație al fiecărui membru de familie - conform declarației și documentelor justificative, dacă există:
· Nevoi identificate pentru măsuri suplimentare:
5. Ocupare:
· Prezentarea situației pentru fiecare membru al familiei cu vârsta între 16 și 65 de ani (calificare, experiența profesională anterioară):
· Nevoi identificate pentru măsuri suplimentare:
6. Sănătate:
· Prezentarea situației pentru fiecare membru al familiei:
· Nevoi identificate pentru măsuri suplimentare:
7. Venituri:
· Completarea bugetului familiei – venituri și cheltuieli:
· Identificarea nevoilor de măsuri suplimentare:
8. Alte aspecte:
· Dacă locuiesc împreună cu alte persoane sau familii:
· Dacă sunt prezente situațiile prevăzute la art. 14 din Legea nr. 196/2016 privind venitul minim de incluziune, cu modificările și completările ulterioare, și identificarea membrilor familiei care intră sub incidența acestor prevederi:
· Informare asupra drepturilor și obligațiilor, precum și prezentarea măsurilor suplimentare și altele referitoare la planificarea intervențiilor viitoare:

Concluzii și propuneri:
________________________________________________________________________________________________________________________________________________________________________________________________________________________________________________

Asistent social / Inspector ____________________		Semnătura și parafa _________________

